เจ็บเฉพาะตอนหายใจเข้าลึกๆค่ะ เปนมา3-4วันแล้ว กินยาคลายกล้าเนื้อได้ไหมคะ หนูเปนอะไรคะกลัวเปนโรคหัวใจ
สวัสดีค่ะ อาการเจ็บหน้าอกด้านขวาเวลาหายใจเข้าลึกๆ อาจเกิดจาก1.การบาดเจ็บที่กล้ามเนื้อบริเวณหน้าอก สาเหตุ เช่น จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใดการเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้นอาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าลึกๆ ไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล้ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหว เช่นเดียวกับการบาดเจ็บที่กล้ามเนื้อบริเวณหน้าอก สาเหตุจะคล้ายกับการบาดเจ็บที่กล้ามเนื้อบริเวณหน้าอกนอกจากนี้ อาจเกิดจากโรคต่างๆ เช่นมีน้ำในช่องเยื่อหุ้มปอดช่องเยื่อหุ้มปอดมีอากาศเยื่อหุ้มปอดอักเสบ โรคหัวใจต่างๆ เช่น โรคหลอดเลือดหัวใจตีบ เป็นต้นสำหรับโรคหลอดเลือดหัวใจตีบ นั้นอาการคือจะเจ็บแน่นหน้าอกอย่างฉับพลันทันที มักเจ็บริเวณกลางอกค่อนไทางซ้าย หรืออาจมีร้าวไปบริเวณกราม ไหล่ แขนได้ และจะมีอาการเหนื่อยร่วม โดยจะเกิดในขณะที่ออกแรงทำงาน เช่น ออกกำลังกาย ใช้แรงทำงานอยู่ เดินขึ้นบันได เป็นต้น ซึ่งอาการเจ็บจะรุนแรงจนต้องหยุดการทำงานนั้นๆ ในทันที และเมื่อนั่งพักก็จะดีขึ้น ดังนั้น อาการที่ เป้นอยู่ จึงไม่ใช่อาการของโรคหัวใจค่ะการดูแลตนเองในเบื้องต้น ได้แก่ งดการใช้งานหนักต่างๆ เช่น ยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก การประคบร้อนบริเวณที่ปวด หากปวดมากอาจทานยา เช่นยาคลายกล้ามเนื้อยาแก้ปวดต่างๆ เช่นไดโลฟีแนค(diclofenac)ไพรอกซิแคม(piroxicam),เซเลโคซิบ(celecoxib) เป็นต้น หากอาการเจ็บหน้าอกไม่ดีขึ้น หรือมีอาการอื่นๆ นอกจากอาการเจ็บหน้าอก ควรไปพบแพทย์เพื่อตรวจหาสาเหตุเพิ่มเติมค่ะ